CELEX: 22012D0173
Language: sl
Date: 2012-09-28 00:00:00
Title: Sklep Skupnega odbora EGP št. 173/2012 z dne 28. septembra 2012 o spremembi Priloge XI (Elektronske komunikacije, avdiovizualne storitve in informacijska družba) k Sporazumu EGP

13.12.2012   
            
            
               SL
            
            
               Uradni list Evropske unije
            
            
               L 341/25
            
         SKLEP SKUPNEGA ODBORA EGP
   št. 173/2012
   z dne 28. septembra 2012
   o spremembi Priloge XI (Elektronske komunikacije, avdiovizualne storitve in informacijska družba) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,
   ob upoštevanju naslednjega:
   
               (1)
            
            
               Uredbo (EU) št. 531/2012 Evropskega parlamenta in Sveta z dne 13. junija 2012 o gostovanju v javnih mobilnih komunikacijskih omrežjih v Uniji (1) je treba vključiti v Sporazum.
            
         
               (2)
            
            
               Uredba (EU) št. 531/2012 razveljavlja Uredbo (ES) št. 717/2007 Evropskega parlamenta in Sveta (2), ki je vključena v Sporazum, zato jo je treba v okviru Sporazuma razveljaviti.
            
         
               (3)
            
            
               Prilogo XI k Sporazumu bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Besedilo točke 5cu (Uredba (ES) št. 717/2007 Evropskega parlamenta in Sveta) Priloge XI k Sporazumu EGP se nadomesti z naslednjim:
   „32012 R 0531: Uredba (EU) št. 531/2012 Evropskega parlamenta in Sveta z dne 13. junija 2012 o gostovanju v javnih mobilnih komunikacijskih omrežjih v Uniji (UL L 172, 30.6.2012, str. 10).
   V tem sporazumu veljajo določbe Uredbe v skladu z naslednjimi prilagoditvami:
   
               (a)
            
            
               v členu 1(6) se doda naslednje:
               ‚Če Evropska centralna banka na datum začetka veljavnosti Sklepa Skupnega odbora EGP št. 173/2012 z dne 28. septembra 2012 o vključitvi te uredbe v Sporazum EGP ne objavi menjalnega tečaja med eurom in islandsko krono, velja menjalni tečaj, ki ga na navedeni datum objavi Islandska centralna banka.
               Za namene določitve nadaljnjih mejnih cen in najvišjih cen iz člena 7(2), člena 9(1) in člena 12(1) se kot referenčni menjalni tečaji za določitev spremenjenih vrednosti za islandsko krono v primeru, da Evropska centralna banka ne objavi ustreznih tečajev, uporabijo tečaji, ki jih objavi Islandska centralna banka dva meseca pred datumom, ko se začnejo uporabljati spremenjene vrednosti.‘;
            
         
               (b)
            
            
               v členu 1(7) se doda naslednji odstavek:
               ‚Če Evropska centralna banka na datum začetka veljavnosti Sklepa Skupnega odbora EGP št. 173/2012 z dne 28. septembra 2012 o vključitvi te uredbe v Sporazum EGP ne objavi menjalnega tečaja med eurom in islandsko krono, velja menjalni tečaj, ki ga na navedeni datum objavi Islandska centralna banka.
               Za namene določitve nadaljnjih mejnih cen in najvišjih cen iz člena 8(2), člena 10(2) in člena 13(2) se kot referenčni menjalni tečaji za določitev spremenjenih vrednosti za islandsko krono v primeru, da Evropska centralna banka ne objavi ustreznih tečajev, uporabi povprečje tečajev, ki jih objavi Islandska centralna banka dva, tri in štiri mesece pred datumom, ko se začnejo uporabljati spremenjene vrednosti.‘ “
            
         Člen 2
   Besedilo Uredbe (EU) št. 531/2012 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 1. novembra 2012 ali na dan po predložitvi zadnjega uradnega obvestila Skupnemu odboru EGP v skladu s členom 103(1) Sporazuma (3), če slednje nastopi pozneje.
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 28. septembra 2012
      
         
            Za Skupni odbor EGP
         
         
            Predsednik
         
         Atle LEIKVOLL
      
   
   
      (1)  UL L 172, 30.6.2012, str. 10.
   
      (2)  UL L 171, 29.6.2007, str. 32.
   
      (3)  Navedene so ustavne zahteve.